محمد ظفر اقبال جلالی

ڈاکٹر مفتی محمد ظفر اقبال جلالی (Zafar Iqbal Jalali)پاکستان سے تعلق رکھنے والے ممتاز مذہبی سکالر، پروفیسر، ڈاکٹر اور جامعہ اسلام آباد کے پرنسپل وشیخ الحدیث ہیں۔اخلاق کی پاکیزگی ،ص:202

آپ کا نام محمد ظفر اقبال جلالی، والد گرامی کا نام حافظ جان محمد جلالی ہے اور آپ کی ولادت 10نومبر1979ء کو کونین رانجھا، تحصیل و ضلع منڈی بہاؤ الدین(پنجاب) کے ایک مذہبی گھرانے میں ہوئی۔

 ابتدائی تعلیم 
سب سے پہلے قرآنِ پاک ناظرہ کی تعلیم مولانا محمد عارف صاحب اور سید ذاکر حسین شاہ صاحب سے حاصل کی، پھر اپنے والد گرامی کے پاس پہلے تین پارے اور چند سورتیں حفظ کیں، اس کے ساتھ ساتھ آپ نے گاؤں کے اسکول سے مڈل بھی پاس کیا۔ اس دوران آپ کے والد نے اپنی زمین میں مسجد کی بنیاد رکھی جو حفظ کی وجہ بنا۔۔ایضاً

 حفظ قرآن 
والد صاحب کے پاس چند پارے حفظ کرنے کے بعد باقاعدہ حفظ کے لیے حافظ محمد اقبال صاحب، خطیب اعظم گوجرہ کی وساطت سے عصر حاضر کی عظیم درسگاہ جامعہ محمدیہ نوریہ بھکھی شریف میں داخلہ لیا اور ابتدائی کچھ اسباق قاری منظور احمد صاحب کے پاس پڑھے اور مستقل طور پر حفظ قاری نذیر احمد کی شاگردی میں مکمل کیا۔

 درسِ نظامی کی تعلیم 
تکمیل حفظ کے بعد آپ نے اسی جامعہ میں درسِ نظامی کے لیے داخلہ لے لیا، درسِ نظامی کے آغاز کے وقت قاری نذیر احمد صاحب نے آپ کی بیعت پیر سید محمد مظہر قیوم صاحب سے کرائی، درسِ نظامی کی تعلیم کے ساتھ ساتھ آپ اپنے مرشد گرامی کے فیوض و برکات سے بھی مستفید ہوتے رہے، حضرت ثانی صاحب جب نمازِ فجر کے لیے طلبہ کو اٹھاتے تو بیدار ہوتے ہی پہلی زیارت اپنے مرشد کامل کی ہوتی، یہ حضرت ثانی صاحب کی خاص نگاہ تھی کہ آپ درسِ نظامی کے جملہ امتحانوں میں امتیازی پوزیشنوں سے کامیاب ہوئے، اس دوران آپ نے تنظیم المدارس اہلسنّت کے تحت ثانویہ عامہ، خاصہ، عالیہ اور عالمہ کے امتحانات پاس کیے۔ دورہئ حدیث شریف کے اختتام سے پہلے آپ نے خان پور کی جامع مسجد میں خطابت کے فرائض سر انجام دیے۔

 تعلیم 
عصر حاضر کی عظیم درسگاہ جامعہ محمد یہ نوریہ رضویہ بھکھی شریف میں قاری نذیر احمد جلالی سے قرآن مجید حفظ کیا۔ اور اسی مادر علمی سے درس نظامی کی تعلیم حاصل کی۔ اور ایم فل کی تعلیم انٹرنیشنل اسلام یونیورسٹی اسلام آباد سے حاصل کی۔اسلامی یونیورسٹی میں آپ نے جدید عربی کے علوم و فنون پر مشتمل درجِ ذیل کتابیں پڑھیں:

٭علم الغۃالتطبیعی۔٭فنون الأدب۔٭أصول النحو۔٭الأدب المقارن۔٭النقدالأدبی القدیم+ادب قدیم۔ ٭البلاغۃ العربیہ۔ ٭النقدالأدبی الحدیث۔٭ الدراسات الصوفیۃ+علم الأصوات۔ ٭ مصادر الدراسۃ الأدبیۃ۔ ٭علم الأسلوب۔ ٭ علم الصرف۔ ٭نحو النص، علم النحو، مصادر الدرسات النحویۃ۔ ٭النظریات الأدبیۃ۔ ٭ علم العروض والقافیۃ۔ ٭علم المقامۃ۔ ٭روائی معاصر۔ ٭ادب شبہ القارہ۔

جامع الازہر مصر سے آئے ہوئے عرب فاضل اساتذہ کرام اور ماہرین عربی زبان و ادب سے استفادہ کا موقع ملا جن کے اسمائے گرامی درجِ ذیل ہیں:

٭پروفیسر ڈاکٹر رجاء عبدالمنعم جبر، بابائے عربی۔٭پروفیسر ڈاکٹر فتحی محمد جمعہ صاحب۔ ٭پروفیسر ڈاکٹر محمود شریف الدین صاحب۔ ٭پروفیسر ڈاکٹر عبد الباقی صاحب۔ ٭پروفیسر ڈاکٹر عبد الکبیر محسن۔ ٭پروفیسر ڈاکٹر محمد علی غوری صاحب۔ ٭پروفیسر ڈاکٹر عبد الحمید العیسوی صاحب۔ ٭پروفیسر ڈاکٹر احمد اسماعیل صاحب۔ ٭پروفیسر ڈاکٹر حبیب الرحمان عاصم۔

پی ایچ ڈی کا تحقیقی کام ’’ دی یونیورسٹی آف فیصل آباد ‘‘میں سر انجام دیا۔ اور پی ایچ ڈی میں امام احمد رضا خان کے اشعار پر مبنی ’’ اثر القرآن والسنۃ فی شعر الامام احمد رضا خان دراسۃ تحلیلۃ ونقدیۃ لشعرہ الاردی والعربی والفارسی ‘‘کے عنوان سے مقالہ تحریر کیا۔ارمغان مظہری در حدیث نبوی،ص:51

 لیکچرار 
پروفیسر صاحب مرکزی جامع مسجد نورِ مدینہ، آئی ایٹ فور، اسلام آباد میں خطابت کے فرائض سر انجام دینے کے ساتھ ساتھ اسلام آباد کالج فار بوائز G-6/3میں بحیثیت لیکچرار بھی تدریس کے فرائض سر انجام دے رہے ہیں۔ آپ نے FPSCکے زیراہتمام عریبک لیکچرار کے 18گریڈ کے منعقدہ امتحان کے بعد اکتوبر2005ء میں اس دنیاوی تدریس کا آغاز کیا، آپ پر کالج سٹاف اور پرنسپل صاحب کا اس قدر اعتماد ہے کہ اول روز سے لے کر تاحال اسی ایک کالج میں بغیر کسی پریشانی کے اپنے فرائض سر انجام دے رہے ہیں۔ اس کے ساتھ ساتھ آپ اسلام آباد کالجوں کے عظیم نیٹ ورک آئی سی بی کے زیر اہتمام منعقدہ پروگراموں میں لیکچر دیتے نظر آتے ہیں۔

 پرنسپل 
جنوری2001ء میں جامع مسجد نورِ مدینہ کے سنگ بنیاد کے ساتھ ہی جامعہ غوثیہ رضویہ آئی ایٹ فور، اسلام آباد کا قیام عمل میں لایا گیا، پروفیسر صاحب ستمبر2001ء میں بحیثیت پرنسپل جامعہ غوثیہ رضویہ کا چارج سنبھالا۔ جب آپ نے جامعہ کاچارج سنبھالا تو اس وقت شعبہ حفظ و تجوید کے تقریباً 25طلباء تھے، پھر 2001ء سے نئے انداز اور نئے عزم کے ساتھ جامعہ غوثیہ رضویہi-8/4  اسلام آباد سے شروع ہونے والا یہ علمی سفر 2017ء میں داخل ہو چکا ہے،اور اب جامعہ اسلام آباد  کا شمار تنظیم المدارس اہلسنت پاکستان کے ٹاپ ٹین اور جامعات علیا کی فہرست میں ہوتا ہے،جسے نباض قوم حضرت مولانا الحاج پیر ابو داؤد محمد صادق قادری رضوی رحمۃ اللہ علیہ کے علاوہ مشائخ بھکھی شریف،مفتی اعظم پاکستان،غوث زماں،حافظ الحدیث والقرآن،جلال الملۃ والدین ،حضرت اعلی علامہ پیر سید محمد جلال الدین شاہ صاحب مشہدی نور اللہ مرقدہ بانی مرکزی جامعہ محمدیہ نوریہ رضویہ بھکھی شریف وحضرت اعلی درگاہ مقدسہ بھکھی شریف اور جانشین حضرت حافظ الحدیث،قیوم زماں،استاذ العلماء،حضرت علامہ الحاج پیر سید محمد مظہر قیوم شاہ صاحب مشہدی نور اللہ مرقدہ،حضرت ثانی صاحب درگاہ مقدسہ بھکھی شریف اور جانشین حضرت حافظ الحدیث،حضرت علامہ الحاج مفتی پیر سید محمد نوید الحسن شاہ مشہدی قدس سرہ العزیزسجادہ نشین درگاہ مقدسہ بھکھی شریف کا خصوصی فیضان اور نظر عنایت نصیب ہے۔جامعہ اسلام آباد میں ناظرہ قرآن مجید، شعبہ حفظ، شعبہ تجوید و قرأت، شعبہ درس نظامی مکمل کے ساتھ ساتھ چھٹی تا بی۔ اے مع کمپیوٹر، عریبک لینگویج، صرف و نحو کورسز کا بھی اہتمام کیا جاتا ہے۔

ربع صدی پر محیط جامعہ اسلام آباد کا پر عزم اور برق رفتار علمی سفر پوری قوم کے لیے باعث صد افتخار ہے،جس کے نتیجے میں جامعہ کی پچاس(50)  برانچز او ر جامعہ کے تحت” نظام المساجد کونسل “  کی تین سو (300)مساجد کا تحفظ،آباد کاری اور قیام عمل میں آچکا ہے۔

 کام 
ان کا گریجویٹ اور پوسٹ گریجویٹ سطح پر درس و تدریس تفسیر، اصول تفسیر حدیث، فقہ، عربی ادب اور دیگر اسلامی موضوعات پر 18 سے زائد سال کا تجربہ ہے۔

 مناصب 

جامعہ غوثیہ رضویہ (جامعہ اسلام آباد) I-8/4میں پرنسپل اور شیخ الحدیث ہیں۔

شرعی بورڈ پاکستان کے سربراہ ہیں۔ اور ملک وبیرون ملک سے آنے والے فتاویٰ کی اہم ذمہ داری بحسن وخوبی نبھا رہے ہیں ۔

اسلام آباد کالج فار بوائز G-6/3میں بطور اسسٹنٹ پروفیسر تدریسی فرائض سر انجام دے رہے ہیں ۔

اسلام سٹوڈنٹس فیڈریشن (I-S-F)کے سربراہ ہیں ۔

اسلام آباد علماءکونسل انٹرنیشنل کے سربراہ ہیں ۔

مجلہ’’ مدینۃ العلم ‘‘کے مدیر اعلیٰ ہیں ۔

انجمن جلالیہ رضویہ پاکستان کے مرکزی جنرل سیکرٹری ہیں ۔

نظام المساجد کونسل اسلام آباد کے سربراہ ہیں ۔جامعہ اسلام آباد،تعارف ،جدوجہد اور کردار،ص:211

 تصانیف 
 اثر القرآن والسنۃ فی شعر الامام احمد رضا
 اخلاق کی پاکیزگی
 فتاویٰ جامعہ اسلام آباد
 ارمغان مظہری درحدیث نبوی
 اربعین مظہری

 ملفوظات 
(1)نکمے نہ بنو۔(2)کسی کے دروازے پہ سوالی بن کر نہ جاؤ۔(3)رزقِ حلال کمانے کو دین سمجھو۔(4)متقی بن جاؤ۔(5)اللہ تعالیٰ سے ڈرو۔(6)زندگی کی ایک قیمتی سرمایہ ہے، اسے ضائع ہونے سے بچانا چاہیے، دنیا میں طلب حسنہ اور آخرت میں طلب حسنہ حضوراکرم صلی اللہ علیہ وسلم کا اسوہئ حسنہ ہے۔(7) ہدایت قبول کرو۔(8)نظامِ مصطفی صلی اللہ علیہ وسلم ہی سب سے بڑی سچائی ہے۔(9)قرآن و حدیث ہی سپریم لا ہے۔

 مزید دیکھیے 
 محمد ظفر اقبال
 ڈاکٹر محمد ظفر اقبال
 ڈاکٹر محمد ظفر اقبال نوری

 حوالہ جات 

زمرہ:1979ء کی پیدائشیں
زمرہ:پاکستان کے سنی علماء
زمرہ:ضلع منڈی بہاؤالدین کی شخصیات
زمرہ:مسلم علما
زمرہ:علماء علوم اسلامیہ
زمرہ:علمائے اہلسنت